આમ પણ શિયાળામાં આપણી લાઈફ સ્ટાઈલ એટલે કે જમવામાં થોડોક જો ચેઈન્જ લાવીએ તો કદાચ બાર મહિના શરીર હેલ્ધી રહે છે. રોગ પ્રતિકારક શક્તિમાં વધારો થાય છે. ઋતુ બદલાય તો શરીર નરવું રહે છે, એટલે કે ગમે તેવી પરિસ્થીતી સામે તમે લડી શકો છો. શિયાળો એ ખાવાની સીઝન છે, પણ તમારે માત્ર જમવાની સ્ટાઈલમાં ફેરફાર કરવાની જરૂર છે. શિયાળામાં લીલી શાકભાજી સરસ અને તાજી આવે છે. દર અઠવાડિયામાં બે વખત લીલી શાકભાજી એટલે તાંદળજાની ભાજી, પાલખની ભાજી, મેથીની ભાજી, મુળાની ભાજીનું શાક ખાવું જોઈએ. તેમજ ટમેટા, બીટ, ગાજર તો ખરા જ. લીલુ લસણ ઘીમાં સાંતળીને ખાવું જોઈએ. કોથમીર અને ફુદીનાની ચટણી બનાવીને ખાવી જોઈએ, જેનાથી આંખોનું તેજ વધશે. શિયાળામાં રીંગણ- ભૂટ્ટા પણ મળે તો તેનો ઓળો-ભરથુ બનાવીને બાજરાની રોટલા સાથે ખાવો જોઈએ.